اي مسلم هيدخل الجنه تمام ؟ طيب اتنين واحد مسلم وواحد مسيحي والاتنين ملهومش في الدين ولا اي حاجه عادي يعني تتولد لقى نفسه كده ولا ده دوّر في دينه ولا التاني بردو ،ليه المسلم يدخل الجنه مع أنه ممكن مايكونش بيصلي أو مقطع أو بيصلي حركات وخلاص ،والمسيحي يُخلّد في النار ؟
أهلًا بك يا صديقي.  سؤالك يمكن الرد عليه عبر ثلاث مقدمات :  الأولى : في الإمكان  يعني أنه عادي جدًا إنسان يتولد في بيئة تديله إمتيازات أفضل وأحسن بكتير من إنسان آخر ، ودا عند كل الناس مش مستنكر ، بس بتيجي عند الدين وتقف ، ولا أدري لماذا!  يعني ممكن شخص يتولد في الشمال الغربي لكاليفورنيا ، ويبقى عنده قصر ووو إلخ ، يعني عنده امتيازات كتير ، وبنقول أنه "أفضل" من شخص ولد في جنوب أفريقيا ، صح؟  يعني مقرين أنه اتولد بميزات أحسن ، مش كده؟  نفس الكلام في الدين ، ممكن جدًا عادي واحد يولد على الدين "الصحيح" وواحد تاني يولد على "الدين الخاطئ" ويبقى اللي ولد على الدين الصحيح دا ، له امتياز ، ودا فضل من ربنا سبحانه وتعالى على عبيده ما يتسألش هو فيه بقى ، زي ما إنت مش بتسأل ربنا على أي نعمة من نعمه ومش بتقول : ليه يارب إديتني إيدين ورجلين وعينين؟ ، وليه يارب ما خلتنيش زي فلان الأعمى وفلان الأصم وفلان الأعرج .. إلخ ، زي ما بتعملش كده ، فنفس الكلام ، الدين الصحيح نعمة من الله على عبد ولد عليه.  الثانية: في قبح الكفر.  ربنا سبحانه وتعالى بيقول : "إن شرّ الدواب عند الله الذين كفروا" ، يعني أسوأ حاجة موجودة "بيدب على الأرض" هما الكفار أسوأ من الأنعام حتى ، اللي هي البهايم أعزك الله ، فهل مطلوب ربنا يساوي واحد بهذا السوء مع واحد عنده أصل الإيمان ولو كان فيه بلاوي الدنيا؟ هل دا منطق؟  هل اللي معاه مليون جنيه ، حسابه في البنك مفروض يساوي اللي معاه جنيه؟  الكفر والإيمان بقى أكبر من كده ، الإيمان دا هو الواحد اللي بيدي كل الأصفار قيمة ، يعني لو عملت حسنات الدنيا ، ومش معاك الإيمان هيبقى المنظر كده (0000000) ، ولو عملت حسنات قليلة ، بس معاك الإيمان ، هيبقى المنظر كده (10) ، مين أكبر؟  ليه الكفر قبيح جدًا؟  عشان هو باختصار إنكار لفضل الله على العبد ، بقى ربنا يخلقك ، ويرزقك ، ويعطيك من النعم ، وبعدين تروح تعبد غيره؟ ، إزاي طيب؟  الثالثة : هل ظلم الكافر في الدنيا؟  الإجابة : لأ ، هو ربنا وضح لكل واحد الطريق إليه ، والمؤمن المسلم الموحد سهل جدًا يتعايش مع إيمانه ، بينما المسيحي دينه كل غير منطقي ، وإلا ما كنّاش شفنا موجات تحييد الدين والكفر به والإلحاد هي الأساس في العالم الغربي ، بينما عندنا هي الاستثناء ، حتى لو الناس هناك بتصنف نفسها كمسيحين ، فهو بيصنف نفسه كمسيحي من باب أنه ما يضرش يعني ، مش من باب أنه ملزم وكده.  ربنا سبحانه وتعالى عمل لكل واحد من دول اختبار : واحد ولد على الكفر ، وقال له : في لحظة بس ، في لحظة ، ممكن تقول لا إله إلا الله ، فتتبدل سيئاتك كلها حسنات ، وتخش الجنة من أول وهلة ، زي الرجل اللي كان مع النبي ولم يركع لله ركعة!! ، أسلم ، ودخل المعركة فمات شهيدًا!  والتاني دا ربنا حط له ابتلاء تاني ، أنه يلتزم بأحكام الدين ، لو ما التزمش بيها يستحق العذاب في النار.  والاتنين الطريق قدامهم واضح وبيّن وظاهر ، وأدلة صحة الدين أظهر من أن تخفى أصلًا ، والعصر بتاعنا بالذات عصر انفتاح معلوماتي ومافيهوش الكلام بتاع ما بحثتش وما عرفتش دا.  دا كسّل يتعذب ويخلد في النار لأنه كسّل في حاجة أخطر بكتير من اللي التاني كسّل فيها زي ما وضحت فوق.  فكل واحد فيهم هيتعاقب ، بس جريمة الكافر أكبر بكتير من جريمة التاني ، لأنه كسل في حاجة تخليه مخلد في نار جهنم ، أو يدخل الجنة من أول وهلة ، والتاني كسّل في حاجة تخليه يتعذب كتير آه (ودي حاجة مش سهلة) ، بس معاه "الواحد" اللي بيدي لكل "الأصفار" معنى. والحمد لله الذي جعلنا مسلمين. ، اقرأ دا: https://ask.fm/Alghazimh/answers/141711678277